Andreas Hompland

Andreas Hompland (født 1946) er en norsk journalist, forfatter og sosiolog som har vært ansatt i Dagbladet i flere år.

Hompland er magister i sosiologi fra Universitetet i Oslo. Avhandlingen ha leverte var om en langvarig streik i Kvinesdal i 1920-årene. Han har siden vært innom sosiologisk forskning, men er mest kjent fra journalistikk og annen skriftproduksjon. På 1970- og 1980-tallet jobbet som journalist og kommentator i Dagbladet og var kulturredaktør samme sted fra 1985 til 1986. Han var ansatt i Dagbladet frem til 2016. Han har også vært redaktør for tidsskriftet Plan, samt faglig rådgiver ved Senter for bygdeforskning.  

Hompland drev aktivt med studentpolitikk i studietiden og var i 1971 med på å stifte det anarkistiske tidsskriftet Folkebladet. I 2012 var han medlem av det regjeringsoppnevnte Tro- og livssynspolitisk utvalg som la fram sin innstilling i januar 2013. Han er ellers kjent som en ivrig jogger og har hatt fast spalte i magasinet Runner´s World. Han har også skrevet en bok om jogging.

Han har skrevet flere bøker, alle på nynorsk. 

I 2000 mottok han Vinjeprisen.

Privatliv 
Hompeland ble gift i 1985 med journalist Edel Nelly Hildre (f. 1951).

Bibliografi 
 2017: Livsløp, ei bok om å springa, og alt det kan føra med seg
 2016: Konstante spenninger : KS i den norske modellen (medforfatter)
 2009: I Grues tid : festskrift til Per Harald Grue (medforfatter)
 1997: Årdal : verket og bygda. 1947-1997  (medforfatter)
 1993: Dei arme små : kritisk lys på framlegget til ny kommuneinndeling (medforfatter)
 1984: To-kyrs industriarbeidarar i streik : Trælandsfos, Kvinesdal 1925
 1982: Sogndal e' laget!
 1982: Sideblikk på maktmenneske frå Alta til Bergen

Referanser 

Journalister i Dagbladet
Norske sosiologer
Norske sakprosaforfattere
Nynorskforfattere
Personer fra Kvinesdal kommune